上一页 下一页
书重刻灵峰宗论后
书重刻灵峰宗论后 余曩未读佛经不知佛理者也因宗兄香严居士殷勤劝论始稍稍畱心内典知出世大法非常情可测且遭遇甚不易遂皈心净土焉时侍　慈母太福晋侧闲或言及初不以为意久之命取佛书观之阅数种俱不契后得竹窻随笔幷灵峰宗论一览之下乃大倾服而向往之心甚锐盖亦宿缘有在耳近复阅圆觉涅槃等经心华益灿法喜弥深恨信向此道之晚也爰　　命印刻随笔宗论二书用溥法檀公诸未学无何宗论剞劂工毕因披览一周得未曾有其教真为生死发菩提心开眼为急持戒为本痛呵流俗知见力挽佛世芳规融会诸宗归极净土一书梗槪畧尽于斯然皆大师以身作证非徒事空言也至若其著述也不固守死法不别立新条唯申明各宗真正旨趣而已其提纲也不远推无始不高尊本有唯直指现前一念心性而已是以愈博愈约至确至神笼络群机包罗大藏而列圣不传之妙余蕴靡畱千古未开之权界藩尽剖矣噫总万别千差之要开千差万别之门出没卷舒浩无涯际得非深入法界阃奥者乎师颂有云名字位中真佛眼不知毕竟付何人盖亲言出亲口真语实语也愿广为流通永酬启迪 时 嘉庆岁次辛酉秋七月　谷旦 和硕豫亲王裕丰敬刻 书重刻灵峰宗论后 余曩未读佛经。不知佛理者也。因宗兄香严居士殷勤劝论。始稍稍畱心内典。知出世大法非常情可测。且遭遇甚不易。遂皈心净土焉。时侍　慈母太福晋侧。闲或言及。初不以为意。久之命取佛书观之。阅数种俱不契后。得竹窻随笔幷灵峰宗论。一览之下乃大倾服。而向往之心甚锐。盖亦宿缘有在耳。近复阅圆觉涅槃等经。心华益灿。法喜弥深。恨信向此道之晚也。爰　　命印刻随笔宗论二书。用溥法檀公诸未学。无何宗论剞劂工毕。因披览一周。得未曾有。其教真为生死。发菩提心。开眼为急。持戒为本。痛呵流俗知见。力挽佛世芳规。融会诸宗归极净土。一书梗槪畧尽于斯。然皆大师以身作证。非徒事空言也。至若其著述也。不固守死法。不别立新条。唯申明各宗真正旨趣而已。其提纲也。不远推无始。不高尊本有。唯直指现前一念心性而已。是以愈博愈约。至确至神。笼络群机。包罗大藏。而列圣不传之妙。余蕴靡畱千古未开之权。界藩尽剖矣。噫。总万别千差之要。开千差万别之门。出没卷舒浩无涯际。得非深入法界阃奥者乎。师颂有云。名字位中真佛眼。不知毕竟付何人。盖亲言出亲口。真语实语也。愿广为流通永酬启迪。 时 嘉庆岁次辛酉秋七月　谷旦 和硕豫亲王裕丰敬刻
上一页 下一页