　　　　不空罥索咒心经

　　　　　唐南天竺三藏法师
　　　　　菩提流志奉　诏译

　　如是我闻。一时薄伽梵在布怛落迦山圣观自在菩萨宫中。其地有无量宝娑罗树多摩罗树。瞻博迦树阿输迦树。阿底目多迦等种种宝树。周匝庄严。与大苾刍众八千人俱。菩萨摩诃萨九十九俱胝那庾多百千。及无量百千净居天子。自在天子大自在天子。大梵天子而为上首。及余无量百千天人。前后围绕佛为说法。尔时圣观自在菩萨摩诃萨。从座而起偏袒右肩。右膝著地向佛合掌。舒颜微笑而白佛言。世尊我有神咒心名不空罥索。于彼往昔第九十一劫。时有世界名曰胜观。其佛号世主王如来。我从彼佛受不空罥索咒心。世尊我由受持是神咒故。教化无量百千净居天子。自在天子大自在天子。令趣阿耨多罗三藐三菩提。以是功德力故便获十亿三摩地。不空妙智而为上首。世尊若所在之处有此咒心。其地即有大自在等十二亿诸天而来拥护。如佛制多。世尊此神咒心。随所住处其中有情。当知已于无量百千俱胝那庾多百千佛所种诸善根。世尊若复有人闻此咒心。是人先造恶业行于非法。毁辱贤善诽谤正法。及以诽谤一切诸佛菩萨声闻缘觉。决定应堕无间大地狱中。世尊彼人若闻此神咒心而生悔愧。于一日夜受持斋戒读此神咒。即能销灭一切罪业。或复令其所有罪业现世轻受。若得热病。或一日二日乃至七日。若眼耳鼻舌唇齿龂腭心腹脐胁手足支节等痛。若得痔病下痢秘涩白癞大癞。若疥若癣若黑疮赤疮漏疮疱疮。若癫痫等病若厌祷蛊毒。系缚杖捶诽谤骂辱。及余诸恶逼恼身心并诸怪梦。我今说以现受故。无间恶业即得销灭。况诸众生清净信者受持此咒。一切罪业而不灭耶。世尊若有众生。以其谄曲虚诳之心。闻我所说不空罥索咒心。诈现受持。若自书若令他书。若为他说令其听受。乃至向彼傍生耳边诵此咒心。及思惟神咒章句。不毁谤故无相故。无生故无分别故。迟至故无作故。离染故平等故不舍故离蕴故。如是修习相应方便。由此忆念佛功德力。彼十方面各有千佛出现其前。行者见已所有罪业皆悉销灭。世尊我今略说。乃至有人抄写此经。置于家中礼拜供养。亦得无量无边福德。何况受持读诵之者。世尊若有众生。各各自为欲胜他故。或怖主故怖怨仇故。怖恶兽故怖危难故。或随他故求尊贵故求财宝故。听闻如是神咒心经。虽复听闻不生恭敬。或致诽谤轻慢毁訾。由观自在菩萨威神力故。令如是人亦生胜福。譬如有人。取栴檀香或沉麝等。骂詈毁訾而碎抹之用涂其身。而彼香等终无是念。此人毁訾我故。吝其香气而不与之而栴檀等本性芬馥作其香事。世尊此神咒心亦复如是。虽有诽谤毁訾。或复谄诈书写受持供养。而皆与作善根因缘。生生之处。常不舍离戒定智慧福德资粮。于当来世戒香具足。世尊若有善男子善女人。若苾刍苾刍尼。邬波索迦邬波斯迦。于月八日专心斋戒不杂余语。诵此不空罥索咒心七遍。彼人现身得二十种殊胜利益。云何二十。一者身无余病。二者由先作业有诸疾病速得销灭。三者其身光泽皮肤细软见者欢喜。四者众人爱敬密护诸根。五者当得财宝。六者得财宝已不为盗贼之所劫掠。七者不为水火之所漂焚。八者不为王力之所侵夺。九者所作事业皆善成办。十者所种苗稼。不为恶风暴雨霜雹虫蝗之所损害。十一者若诵此咒心七遍。咒灰及水八方上下洒散结界。一切灾难皆得销灭。十二者不为诸恶鬼等夺其精气。十三者一切有情爱乐喜见。十四者不怖怨仇。十五者设有怨仇速疾和解。十六者不畏人及非人之所侵害。厌蛊邪魅不能中伤。十七者无有猛利烦恼及随烦恼。十八者火刀毒药伤害不死。十九者诸天善神常所拥护。二十者所生之处于中不离慈悲喜舍。如是二十种殊胜利益。应当希求。复有八法何等为八。一者临命终时。圣观自在菩萨作苾刍像现其人前。二者临命终时。安乐舍寿无诸痛苦。三者临命终时正念现前心不错乱。四者临命终时手不纷乱足不伸缩。五者临命终时而不漏泄大小便利。六者设使有病不滞床枕。七者临命终时不覆面死。八者临命终时得无尽辩才。既命终已随愿往生诸佛净土。及不舍离诸善知识。世尊若善男子善女人等。不食酒肉薰辛及残恶触。日日三时时别三遍。诵此神咒心法门。殊胜功德昼夜增长。了知一切有情有力无力随其听闻。菩萨不应心生秘惜。永离诸恶悭吝嫉妒。常为利益一切有情故。速趣菩提入菩萨位。言菩提者说名般若。言萨埵者即是方便。此二种法。于诸有情当得一切利益安乐。世尊我今欲为利益安乐诸四部众。及余有情造罪业者。惟愿世尊哀愍许可。于如来前说此咒心。尔时世尊。告圣观自在菩萨摩诃萨言。有情清净今正是时。我亦随喜此神咒心。于后时分为行菩萨乘者而作父母。令诸菩萨所作事业速得成就。尔时圣观自在菩萨摩诃萨。瞻仰尊颜目不暂舍。而白佛言。世尊惟愿如来听我说此神咒。一切菩萨所应敬礼。此解脱法门哀愍世间。利益安乐无量有情。欲受持者应先敬礼三世诸佛。及诸菩萨独觉声闻。敬礼正至正行。复应敬礼舍利子等大慧声闻。复应敬礼慈氏等上首菩萨摩诃萨众。敬礼金色光明吼声自在王如来。敬礼师子游戏王如来。敬礼无量光如来。敬礼善住摩尼宝积王如来。敬礼普光明赞叹功德积王如来。敬礼胜观如来敬礼宝髻如来。敬礼现世间如来。敬礼舍离损坏蕴如来。敬礼金色身寂如来。敬礼饮光如来。敬礼能寂如来。敬礼善名称如来。敬礼普光胜怨敌德如来。敬礼帝幢德如来。敬礼宝光明自在王如来。敬礼无碍药王如来。敬礼勇猛游步如来。敬礼善住无畏如来应正等觉。敬礼三宝。敬礼圣观自在菩萨摩诃萨具大悲者。敬礼如是诸圣者已。复应念言圣观自在菩萨。于如来前说神咒心。我今亦当说此神咒。愿我所作事业速得成办。令我一切怖畏皆除。尔时圣观自在菩萨即说咒曰。

　　[多+页]（丁可切）侄（徒也切，下皆同。）他（一）阇者（之可切，下皆同。）啰（[抨-平+罗]音，转舌呼之。自此已下，非口旁字其旁加口者，皆仿此。）者啰（二）旨[口+履]旨[口+履]（三）主噜主噜（四）母噜母噜（五）么呵（呼可切）迦（讫可切，下皆同。）噜抳（奶旨切）迦也（药可切，下皆同音。）（六）玺[口+履]玺[口+履]（七）旨[口+履]旨[口+履]（八）费（房费切，下皆同。）[口+履]费[口+履]（九）么呵跛达（陀讫切，下皆同。）么呵娑（思讫切，下皆同。）[多+页]也（十）迦啰迦啰（十一）枳（吉旨切，下皆同。）履枳履（十二）矩鲁矩鲁（十三）么呵输（上声，自此下注平上去入者，依平上去入声呼。）柁縒（粗可切）怛（多讫切，下皆同。）缚（房可切，下皆同。）也（十四）部侄部侄（十五）柁缚柁缚（十六）迦奶（拏可切，下皆同。）迦奶（十七）枳抳枳抳（十八）矩努（拏古切，下皆同。）矩努（十九）跛啰么输（上音）柁縒怛缚也（二十）迦啰迦啰（二十一）枳[口+履]枳[口+履]（二十二）矩噜矩噜（二十三）么呵娑他（上音）么般（比讫切，下皆同。）啰般[多+页]也（二十四）者[抨-平+罗]者[抨-平+罗]（二十五）散（去音）者[抨-平+罗]散者啰（二十六）费者[抨-平+罗]费者[抨-平+罗]（二十七）般啰者[抨-平+罗]般啰者[抨-平+罗]（二十八）翳吒（吒可切，下皆同。）吒翳吒吒（二十九）婆（上音）啰婆（上音）[抨-平+罗]（三十）鼻[口+履]鼻[口+履]（三十一）部噜部噜（三十二）[多+页]啰[多+页]啰（三十三）底（丁旨切，下皆同。）[口+履]底[口+履]（三十四）睹噜睹噜（三十五）翳欯（火吉切）裔呬（火贰切，下皆同。）（三十六）么呵迦噜抳迦（三十七）么呵跛输跛底吠洒（沙河切，下皆同。）柁啰（三十八）柁啰柁啰（三十九）縒啰縒啰（四十）者啰者啰（四十一）跛啰跛啰（四十二）缚啰缚啰（四十三）呵啰呵啰（四十四）呵呵呬呬虎虎（四十五）闇迦啰勃啰[口+歇]（诃讫切，下皆同。）么吠洒柁啰（四十六）柁啰柁啰（四十七）地[口+履]地[口+履]（四十八）杜噜杜噜（四十九）[多+页][抨-平+罗][多+页][抨-平+罗]（五十）縒啰縒啰（五十一）跛啰跛啰（五十二）缚啰缚啰（五十三）曷啰失弭舍（尸可切，下皆同。）[多+页]縒呵娑啰（五十四）般啰底漫雉[多+页]舍[口+履]啰（五十五）实（时讫切，下皆同。）缚[抨-平+罗]实缚[抨-平+罗]（五十六）[多+页]跛[多+页]跛（五十七）婆（上音）縒婆縒（五十八）勃啰么勃啰么（五十九）婆（上音）伽（上音）饭素么地奓（丁也切）（六十）也么缚噜奶矩吠啰（六十一）勃啰[口+歇]面达啰（六十二）曷[口+履]史第缚伽（上音）奶罢（薄也切，下皆同。）[口+栗]旨[多+页]（六十三）者啰奶（六十四）苏（上音）噜苏噜（六十五）主噜主噜（六十六）母噜母噜（六十七）补噜补噜（六十八）縒袲（那可切，下同。）怛矩么啰鹘噜达啰缚縒缚（六十九）费瑟努（七十）柁袲柁（七十一）缚逸缚[赶-旱+乞]（其讫切）你（七十二）第缚（窟十三）曷[口+履]史袲也迦（七十四）婆（上音）虎费费柁吠洒柁啰（七十五）柁啰柁啰（七十六）地[口+履]地[口+履]（七十七）杜噜杜噜（七十八）他（上音）啰他啰（七十九）伽（上音）啰伽啰（八十）也啰也啰（八十一）[抨-平+罗]啰[抨-平+罗]啰（八十二）呵啰呵啰（八十三）跛啰跛啰（八十四）么啰么啰（八十五）缚啰缚啰（八十六）缚啰柁也迦（八十七）縒漫[多+页]缚路枳[多+页]（八十八）费路枳[多+页]（八十九）路计失缚啰（九十）么醯（去音）失缚啰（九十一）母虎母虎（九十二）母噜母噜（九十三）母也母也（九十四）闷者闷者（九十五）洛叉洛叉（九十六）（此中诵咒者应自称我某甲）萨缚縒怛防（去音）失者（九十七）萨缚婆（上音）裔罢（九十八）萨部跛啰跛罢（九十九）萨部跛萨祁（祁计切）罢（一百）萨缚[赶-旱+乞]啰醯（去音）罗（一百一）缚柁伴柁袲（一百二）[多+页]荼（上音）袲（一百三）[多+页][口+栗]社（时可切，下皆同。）袲（一百四）曷啰杜[多+页]娑迦啰（一百五）[(哀-口)@可]（乌可切）[赶-旱+乞]弩（那矩切）柁迦（一百六）费洒舍娑怛啰（一百七）跛[口+履]慕者迦（一百八）迦奶迦奶（一百九）枳抳枳抳（一百一十）矩努矩努（一百一十一）者啰者啰（一百一十二）旨[口+履]旨[口+履]（一百一十三）主噜主噜（一百一十四）印达[口+履]也（一百一十五）婆（上音）啰步邓（陀证切）伽（上音）（一百一十六）者睹啰[口+栗]野縒奓（丁也切）（一百一十七）三（去音）般啰迦舍迦（一百一十八）[多+页]么[多+页]么（一百一十九）縒么縒么（一百二十）么縒么縒（一百二十一）么呵[多+页]闷柁迦啰（一百二十二）费柁么袲（一百二十三）洒庢（吒讫切，下皆同。）跛啰弭[多+页]（一百二十四）跛啰补[口+履]迦（一百二十五）弭履弭履（一百二十六）吒吒吒吒（一百二十七）侘（敕可切，下皆同。）侘侘侘（一百二十八）征（吒旨切，下皆同。）征征征（一百二十九）柱（吒古切，下皆同。）柱柱柱（一百三十）翳耐（餐计切）也折（之设切）么（一百三十一）讫哩[多+页]跛[口+履]迦啰（一百三十二）翳欯裔呬（一百三十三）伊（上音）失缚啰部[多+页]伽（上音）奶伴社伽（一百三十四）矩噜矩噜（一百三十五）跛啰跛啰（一百三十六）者啰者啰（一百三十七）縒啰縒啰（一百三十八）迦啰迦啰（一百三十九）迦吒迦吒（一百四十）跛吒跛吒（一百四十一）么吒么吒（一百四十二）费轮（上音）柁费洒也你缚信（一百四十三）么呵伽噜抳迦（一百四十四）失吠[多+页]也宝乳跛费[多+页]（一百四十五）曷啰怛袲么矩吒（一百四十六）么[抨-平+罗]柁啰（一百四十七）萨缚实若（而可切）始啰玺讫哩[多+页]（一百四十八）社吒么矩吒（一百四十九）么呵达部[多+页]迦么[抨-平+罗]（一百五十）讫哩[多+页]迦啰[多+页][抨-平+罗]（一百五十一）侄袲縒么地费木叉（一百五十二）般罗剑（俱情切）霸（必也切）（一百五十三）婆（上音）虎縒怛缚散（去音）[多+页]底（一百五十四）跛[口+履]跛者迦（一百五十五）么呵迦噜抳伽（一百五十六）萨缚羯么缚啰（一百五十七）费戍柁迦（一百五十八）萨缚筏（房也切）地（一百五十九）般啰慕者迦（一百六十）萨缚縒怛缚阿舍也（一百六十一）跛[口+履]补啰迦（一百六十二）萨缚缚縒怛缚（一百六十三）縒么失缚縒迦啰（一百六十四）袲慕娑睹谛娑缚呵（一百六十五）袲慕伽（上音）也娑缚呵（一百六十六）袲视[多+页]也娑缚呵（一百六十七）袲跛啰视[多+页]也娑缚呵（一百六十八）费啰也娑缚呵（一百六十九）缚啰柁也娑缚呵（一百七十）缚啰般啰柁也娑缚呵（一百七十一）伊（上音）诞者谜萨缚羯么矩噜（一百七十二）袲慕娑都娑缚呵（一百七十三）阇社也赕（呼暗切，下皆同。）娑缚呵（一百七十四）阇[口+歇]啰视娑缚呵（一百七十五）闇欯[口+履]怛[口+赖]路加（吉他切）费社也（一百七十六）袲慕伽（上音）跛舍（一百七十七）[(哀-口)@可]般[抨-平+罗]底呵[多+页]（一百七十八）欯[口+履]（一百七十九）呵（一百八十）呬（一百八十一）赕（一百八十二）叵窒叵窒（一百八十三）娑缚呵（一百八十四）
　　此神咒心。随诵有验所作皆成。日日三时一一时中各诵三遍。五无间罪皆得销灭。一切业障皆得清净。烧沉水香或散灰散水。或白芥子以为结界。或取佉陀罗木为橛。咒三七遍已而钉四方。若患一切寒热疟病。咒线结索带之。病得除愈。诸有病者。或咒酥油或复咒水。令彼病者若服若涂。即得除差。若被厌蛊。应以面泥蜡等为人形像。以刀断截。复以咒索令被厌者身常佩之。若患腹痛。应咒盐水与之令服。若遭诸毒。咒土或水。若涂若服即得销灭。若患眼宜。咒白线为索用系其耳。若患牙齿疼痛。咒迦罗费罗木而揩嚼之。若欲结界。以佉陀罗木为橛钉于四隅。咒五色缕二十一遍周围橛内。若欲自护及护他者。应咒索带或咒水咒灰洒散其身。若患一切鬼病。咒五色线为索带之。若患一切热病。咒白色线为索带之。若患一切诸恶疮肿若咽喉闭塞。以蜜和荜茇而咒服之。若患眼病。应咒香水或波罗赊水。或甘草水而用洗之。若患耳痛。咒胡麻油滴彼耳中。若诸斗战诤讼毁谤。应取咒水用洗其面。若欲拥护王都聚落。应取四瓶满中盛水。及以饮食作大供养。其诵咒者著新净衣。读诵此咒即得吉祥。复以彼水散洒其处。拥护一切诸有情等。所有灾厄皆得销灭。若患邪病以水磨栴檀。咒二十一遍涂其心上。若犯四重五逆诸无间罪。应常诵此咒其罪销灭。若护宅舍。应取莲华一百八枚。各咒一遍于火中烧。若欲令一切有情随顺已者。应取栴檀长二寸者一百八枚。各咒一遍于火中烧。若著鬼魅及有怖畏。应取社耶药费社耶药。那矩梨药健陀那矩梨药。婆刺尼药阿婆野波抳药。因达罗波抳药乾陀钵履样瞿药。多伽罗药斫讫罗药。摩诃斫讫罗药毗瑟怒讫烂多药。苏摩罗时药苏难陀等。如是诸药捣筛水和为丸。诵咒一百八遍。若置头上若系两臂小儿项上。鬼魅怖畏皆自销灭。若有妇人。由薄福故被人厌贱。及求男者。著新净衣咒彼药水。满三七遍澡浴自身。得胜福德恶相销灭。求男得男一切获益。毒火不侵灾横不著。若遇恶风暴雨及灾雹者。咒水三七遍用洒四方。若咒迦罗费罗木杖满三七遍。指撝虚空风等便息。圣观自在菩萨大神咒心。成就如是最胜事业。未成办者应以素毡画作佛像。所用彩色和以香胶勿取余胶。于佛像边画观自在菩萨像。其身黄白绀发垂下首冠华冠。披鲺泥耶皮如摩醯首罗状。环钏皆以珍宝而严饰之。画师将欲画时。先当受八戒斋法。画像成已。于彼像前用瞿摩夷作曼荼罗。纵广一丈六尺散以白华。其坛八方安八瓶香水。置八分食或六十四分。如是供养除薰辛等。烧沉水香当三日三夜不食。或一日一夜不食。若食之时但食三种白日食。于日日中三时澡浴著新净衣。诵咒一千八遍。诵咒满已。行者即于像前自见其身。光明炽盛犹如猛焰。如是见已心生欢喜。圣观自在菩萨便现其前。所有愿求皆令满足。若欲隐形。应取雌黄或安缮那药咒一千八遍。即得隐形乘空而行。获不空智上首庄严胜三摩地。所有意乐皆得成辨。如是说已。时薄伽梵欢喜赞叹。尔时圣观自在菩萨摩诃萨。及净居天子索诃世界主。自在大自在天王。及诸菩萨大声闻等。承佛所说欢喜奉行。

