　　　　大乘北宗论

　　　　　　　　　　　　　　　　唐　慧光　释

　　　　大乘心

　　我尚不起布施心　　何况悭贪心
　　我尚不起持戒心　　何况触犯心
　　我尚不起忍辱心　　何况杀害心
　　我尚不起精进心　　何况懈怠心
　　我尚不起禅定心　　何况散乱心
　　我尚不起智慧心　　何况愚痴心
　　我尚不起天堂心　　何况地狱心
　　我尚不起慈悲心　　何况毒害心
　　我尚不起清净心　　何况秽触心
　　我尚不起欢喜心　　何况嗔恨心
　　我尚不起饶益心　　何况劫夺心
　　我尚不起广大心　　何况狭身心
　　我尚不起空无心　　何况见取心
　　我尚不起正直心　　何况邪曲心
　　我尚不起真正心　　何况颠倒心
　　我尚不起大乘心　　何况声闻心
　　我尚不起菩萨心　　何况凡夫心
　　我尚不起菩提心　　何况烦恼心
　　我尚不起解脱心　　何况解脱心
　　我尚不起涅槃心　　何况生死心

　　　　而重说偈

　　忧从心忧　　乐从心乐
　　若妄于心　　何忧可乐

　　有文有字名曰生死　　无文无字名曰涅槃
　　有言有说名曰生死　　无言无说名曰涅槃
　　有修有学名曰生死　　无修无学名曰涅槃
　　有智有慧名曰生死　　无智无慧名曰涅槃
　　有嗔有法名曰生死　　无嗔无法名曰涅槃
　　有戒有律名曰生死　　无戒无律名曰涅槃
　　有为有作名曰生死　　无为无作名曰涅槃
　　断烦恼名曰生死　　　不断烦恼名曰涅槃
　　见解脱名曰生死　　　不见解脱名曰涅槃
　　见涅槃名曰生死　　　不见涅槃名曰涅槃
　　厌世间名曰生死　　　不厌世间名曰涅槃
　　乐大乘名曰生死　　　不乐大乘名曰涅槃
　　□□罗蜜名曰生死　　不见□罗蜜名曰涅槃

　　大乘有十也

